system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Corund, Harghita?
assistant
Corund () este satul de reședință al comunei cu același nume din județul Harghita, Transilvania, România. Se află în partea de vest a județului, în Depresiunea Praid. Localitatea este cunoscută ca un centru de ceramică populară.

Așezare 
Localitatea Corund este situată în partea de vest a județului Harghita, la o altitudine de 580 m, pe valea Corundului, pe DN13A (Bălăușeri - Corund - Miercurea Ciuc), la 18 km distanță de stațiunea balneoclimaterică Sovata și 29 km de orașul Odorheiu Secuiesc.

Date geologice 
În subsolul localității se găsește un masiv de sare.

În mod tradițional, localnicii folosesc pentru uz casnic saramura concentrată extrasă dintr-o fântână de slatină.

Istoric 
Săpăturile arheologice făcute de-a lungul timpului pe teritoriul satului aduc dovezi materiale ale existenței omului aici încă din cele mai vechi timpuri; astfel pe o colină a dealului "Firtuș" s-au descoperit verigi de aur preistorice, iar din alt loc provin un tezaur monetar și trei monede de argint de la Augustus, Nero și Sabina.

În anul 1983, în punctul cel mai înalt al "Râtului Codaci-Kadácsmező" s-a descoperit un turn roman, iar în locul numit "Partea lui Potoș" s-au găsit două tipare pentru confecționarea unor piese ornamentale de factură avară timpurie, datate în secolul al VII-lea.

De la "Cetatea lui Tartód", datată în epoca medievală provin mai multe monede de aur bizantine. Pe teritoriul satului s-au mai descoperit două celturi de bronz de tip transilvănean, o unealtă cu toc și o seceră de bronz cu cârlig aparținând perioadei târzii a epocii bronzului. Fragmente ceramice din epoca arpadiană s-au descoperit într-o mică așezare localizată pe "Râtul Cadaciului - Kadács-mezeje".

Începând din anul 1876, satul Corund a aparținut de Comitatul Odorhei, apartenență care a încetat în anul 1920 odată cu semnarea Tratatului de la Trianon, tratat ce prevedea stabilirea frontierelor Ungariei cu vecinii săi; în perioada interbelică localitatea a făcut parte din zona teritorială a județului Odorhei.

Economie 
Economia localității este bazată pe activități în domeniul olăritului, fabricarea produselor ceramice, exploatarea și prelucrarea primară a lemnului, producerea obiectelor din pai și rogojină, producerea articolelor din lână și iască. Un rol important îl au însă și serviciile, comerțul cu produse artizanale, agroturismul, dar și agricultura prin cultura plantelor și creșterea animalelor.

Corund este unul dintre centrele olăritului popular din Transilvania.

Atracții turistice 
 Biserica unitariană fortificată, cu orgă, construită în anul 1882
 Biserica romano-catolică, construită în anul 1911
 Rezervația geologică Dealul Melcilor (Mina de argonit)
 Monumentul Eroilor căzuți în cele două războaie mondiale
 Monumentele funerare din cimitirul unitarian
 Izvorul sărat 
 Izvoarele de ape minerale: Diomali, Erzsebet, Solomali
 Muzeul Satului
 Atelierele meșterilor olari
 Expoziția permanentă de produse artizanale
 Monumentul maghiarilor de pretutindeni

Vezi și 
 Biserica unitariană din Corund
 Muzeul sătesc din Corund
 Ceramică de Corund
 Corund - sat în județul Satu Mare

Bibliografie 
 Z. Makfalvi, L. Vifkori. Județul Harghita, Monografie, Ed. Sport Turism, București 1979
 V. Cavruc. Repertoriul Arheologic al județului Harghita, ISBN 073-99270-2-5
 I. Pisota, D. Bugă. Județul Harghita, Ed. Academiei RSR, București 1976

Note

Legături externe 
 17 mai 2015: Ceramica de Corund, unul dintre cele mai celebre centre de olărit din țară, Monica Anghelovici, Povestidecalatorie.ro

Imagini 

Corund, Corund